CELEX: 62015CN0038
Language: da
Date: 2015-02-02 00:00:00
Title: Sag C-38/15: Sag anlagt den 2. februar 2015 — Europa-Kommissionen mod Kongeriget Spanien

20.4.2015   
            
            
               DA
            
            
               Den Europæiske Unions Tidende
            
            
               C 127/10
            
         Sag anlagt den 2. februar 2015 — Europa-Kommissionen mod Kongeriget Spanien
   (Sag C-38/15)
   (2015/C 127/16)
   Processprog: spansk
   
      Parter
   
   
      Sagsøger: Europa-Kommissionen (ved E. Manhaeve og D. Loma-Osorio Lerena, som befuldmægtigede)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 4 i Rådets direktiv 91/271/EØF (1) af 21. maj 1991 om rensning af byspildevand for så vidt angår byområdet Pontevedra-Marín-Poio-Bueu (Galicien), og
            
         
               —
            
            
               i henhold til artikel 5, stk. 2 og 3, i Rådets direktiv 91/271/EØF af 21. maj 1991 om rensning af byspildevand for så vidt angår byområderne Bollulos Par del Condado, Abrera, Berga, Capellades, Figueres, El Terri (Banyoles) og Pontevedra-Marín-Poio-Bueu.
            
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Efter en undersøgelse i forbindelse med overtrædelsesprocedure nr. 2002/2123 gjorde Europa-Kommissionen ved åbningsskrivelse af 19. december 2003 Kongeriget Spaniens opmærksom på overholdelsen af forpligtelserne i henhold til artikel 3, 4, 5, 6 og 14 i direktiv 91/271, især for så vidt angår rensningen af byspildevand i »følsomme områder«.
   Genstanden for proceduren er blevet begrænset, efterhånden som Spanien har lovliggjort anlæggene til spildevandsafledning, rensning og deponering i visse byområder. Overtrædelsen af direktivets artikel 4 og 5 varer fortsat ved på tidspunktet for indgivelsen af stævningen vedrørende situationen i byområderne Bollulos Par del Condado (i den selvstyrende region Andalusien), Abrera, Berga, Capellades, Figueres og El Terri-Banyoles (i den selvstyrende region Katalonien) og Pontevedra-Marín-Poio-Bueu (i den selvstyrende region Galicien).
   
      (1)  EFT L 135, s. 40.